**ส่วนที่ 1 ลักษณะสำคัญขององค์การ**

1. ลักษณะองค์การ

(1) พันธกิจหรือหน้าที่ตามกฎหมาย

 สำนักงานสาธารณสุขจังหวัดหนองคาย เป็นหน่วยงานในสังกัดสำนักงานปลัดกระทรวง กระทรวงสาธารณสุขตามกฎกระทรวงการแบ่งส่วนราชการ สำนักงานปลัดกระทรวงสาธารณสุข พ.ศ. 2552 ลงวันที่ 28 ธันวาคม 2552 โดยมีอำนาจหน้าที่*ตาม*กฎกระทรวง ตามตารางที่ P1-1 การดำเนินการภายใต้พันธกิจตามกฎหมายอย่างมีประสิทธิภาพและประสิทธิผลส่งผลต่อความสำเร็จในการบรรลุตามเป้าหมายที่กำหนดและบังเกิดผลลัพธ์ที่ดีต่อองค์การ ประชาชนได้รับการดูแลสุขภาพตลอดช่วงชีวิต มีสุขภาพแข็งแรงขึ้น อัตราการป่วยตายด้วยโรคติดเชื้อต่างๆ ลดลง ค่าใช้ในการรักษาที่ต่ำลง สามารถเข้าถึงบริการสะดวกรวดเร็วอย่างทั่วถึงเป็นธรรม สำนักงานสาธารณสุขจังหวัดหนองคาย *มีหน่วยงานและบุคลากร*ในสังกัด*รวมที่มีความพร้อมในการปฏิบัติงานที่*กระจายอยู่ครอบคลุมทั้งจังหวัด ร้อยละ 100 ของพื้นที่ *สถานบริการสาธารณสุขแบ่งออกเป็น* 3 *ระดับ คือ* 1*) ระดับปฐมภูมิ* *(*Primary Care*)* 2*) ระดับทุติยภูมิ (*Secondary Care*)* 3*) ระดับตติยภูมิ (*Tertiary Care*) เปิดให้บริการตลอด* 24 *ชม.* *มีกฎหมายรองรับครบถ้วนทุกภารกิจสำคัญ และกำหนด*แนวทางการให้บริการสุขภาพด้วนระบบมาตรฐาน HA/JCI/DHS/รพ.สต. 5 ดาว 5 ดี ที่มีประสิทธิภาพและความสมดุลให้กับผู้รับบริการและผู้มีส่วนได้ส่วนเสียทุกกลุ่ม

ตารางที่ P1-1 พันธกิจ ความสำคัญเชิงเปรียบเทียบ

|  |  |
| --- | --- |
| **พันธกิจ** | **ความสำคัญต่อความสำเร็จองค์การ** |
| 1. จัดทำแผนยุทธศาสตร์ด้านสุขภาพในเขตพื้นที่จังหวัด
 | เป็นปัจจัยนำเข้ากระบวนการจัดทำยุทธศาสตร์/แผนปฏิบัติราชการ |
| 1. ดำเนินการและประสานงานเกี่ยวกับงานสาธารณสุขในเขตพื้นที่จังหวัด
 | การบริหารจัดการยุทธศาสตร์ให้บรรลุเป้าประสงค์เชิงยุทธศาสตร์ตามที่กำหนดไว้ประสานและสร้างภาคีเครือข่ายเพื่อบูรณาการแผนร่วมกัน |
|  3. กำกับ ดูแล ประเมินผล และสนับสนุนการปฏิบัติงานของหน่วยงานสาธารณสุขในเขตพื้นที่จังหวัด เพื่อให้การปฏิบัติงานเป็นไปตามกฎหมาย มีการบริการสุขภาพที่มีคุณภาพและมีการคุ้มครองผู้บริโภคด้านสุขภาพ | ส่งมอบระบบบริการสุขภาพด้านด้านส่งเสริมสุขภาพ ควบคุมป้องกันโรค รักษาพยาบาล ฟื้นฟูสมรรถภาพ และการคุ้มครองผู้บริโภคด้านสุขภาพที่มีคุณภาพมาตรฐานให้แก่ประชาชน |
| 4. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย | สนับสนุนการบริหารจัดการยุทธศาสตร์และระบบริการสุขภาพ |

(2) วิสัยทัศน์ค่านิยม สสจ.หนองคายได้ประกาศวิสัยทัศน์ เป้าประสงค์ ค่านิยม ดังตารางที่ P1-2

ตารางที่ P1-2 วิสัยทัศน์ เป้าประสงค์หลัก ค่านิยม และวัฒนธรรมองค์การ

|  |  |
| --- | --- |
| วิสัยทัศน์(Vision) | เป็นองค์กรที่มีระบบบริหารจัดการที่มีคุณภาพ ระบบบริการสุขภาพและคุ้มครองผู้บริโภคที่มีคุณภาพได้มาตรฐาน โดยการมีส่วนร่วมของทุกภาคส่วน เพื่อคนหนองคายสุขภาพดี |
| เป้าประสงค์หลัก(Goals) | 1. อายุคาดเฉลี่ยเมื่อแรกเกิด ไม่น้อยกว่า 80 ปี2. อายุคาดเฉลี่ยของการมีสุขภาพดี ไม่น้อยกว่า 72 ปี |
| ค่านิยม (Value) | **NKMOPH** N : Network to Vitality สร้างเครือข่ายนักปฏิบัติที่มีชีวิตชีวา K : Keep Learning for Change เรียนรู้อย่างต่อเนื่องเพื่อการเปลี่ยนแปลงที่ดีขึ้น M : Mastery เป็นนายตัวเอง  O : Originality เร่งสร้างสิ่งใหม่ P : People-centered approach ใส่ใจประชาชน H : Huminity ถ่อมตนอ่อนน้อม |
| วัฒนธรรมองค์กร(Culture) | ซื่อสัตย์ สามัคคี มีวินัย |
| สมรรถนะหลัก | 1. บุคลากรมีความเชี่ยวชาญทางด้านการแพทย์และสาธารณสุข ต้องมีความรู้ในวิชาชีพเฉพาะทาง รักษาพยาบาล การฟื้นฟูสภาพสุขภาพกายและสุขภาพจิตมนุษย์2. การสร้างเสริมสุขภาพและการป้องกันโรคเชิงรุก ต้องใช้ทักษะการปรับเปลี่ยนพฤติกรรมสุขภาพ การส่งเสริมสุขภาพร่างกายและจิตใจ ป้องกันและควบคุมโรคติดต่อ โรคไม่ติดต่อ และการคุ้มครองผู้บริโภคให้ประชาชนได้รับความปลอดภัย 3. บุคลากรมีจิตบริการ ต้องการบุคลากรที่อุทิศตนเสียสละเวลา แรงกาย สติปัญญา เปิดบริการอย่างต่อเนื่องตลอด 24 ชม.4. การสร้างความร่วมมือกับภาคีเครือข่ายต้องการการมีส่วนร่วมของภาคีเครือข่ายเพื่อขับเคลื่อนนโยบายและยุทธศาสตร์ไปสู่การปฏิบัติ ให้บรรลุตามเป้าหมายที่กำหนด |

**(3)** **ลักษณะโดยรวมของบุคลากร**

สสจ.หนองคาย มีบุคลากรรวมทั้งสิ้น 2,928 คน ประกอบด้วย 2 สายงาน คือ สายงานหลัก ได้แก่ แพทย์ ทันตแพทย์ เภสัชกร พยาบาล นักวิชาการสาธารณสุข นักกายภาพบำบัด นักกายอุปกรณ์ นักรังสีการแพทย์ นักเทคนิคการแพทย์ เจ้าพนักงานสาธารณสุขชุมชน ทันตาภิบาล แพทย์แผนไทย ฯลฯ คิดเป็นร้อยละ 52.63 และ สายงานสนับสนุน เช่น นักวิเคราะห์นโยบายและแผน นักทรัพยากรบุคคล นักวิชาการเงินและบัญชี นักวิชาการสถิติ นักวิชาการคอมพิวเตอร์ ฯลฯ คิดเป็นร้อยละ 47.37 บุคลากรส่วนใหญ่ข้าราชการ ร้อยละ 52.29 อายุงานเฉลี่ย 17.76 ปี อายุเฉลี่ย 41.86 ปี รองลงมา คือ พนักงานกระทรวงสาธารณสุข ร้อยละ 30.50 ลูกจ้างชั่วคราว ร้อยละ 10.04 ลูกจ้างประจำ ร้อยละ 5.09 และน้อยสุดเป็นพนักงานราชการ ร้อยละ 2.08 การศึกษาส่วนใหญ่ของบุคลากรในภาพรวม ระดับปริญญาตรี ร้อยละ 51.36 รองลงมาระดับต่ำกว่าปริญญาตรี ร้อยละ 46.14 ระดับปริญญาโท ร้อยละ 2.36 และน้อยสุดเป็นระดับปริญญาเอก ร้อยละ 0.14 ดังตารางที่ P1-3

ตารางที่ P1-3 จำนวนอัตรากำลัง

|  |  |  |  |  |  |  |
| --- | --- | --- | --- | --- | --- | --- |
| ประเภท | จำนวน(คน) | ประเภทสายงาน | ระดับการศึกษา (คน) | เพศ (คน) | อายุเฉลี่ย(ปี) | อายุงานเฉลี่ย (ปี) |
| สายงานหลัก | สายงานสนันสนุน | < ป.ตรี | ป.ตรี | ป.โท | ป.เอก | ชาย | หญิง |
| 1. ข้าราชการ | 1,531 | 1,280 | 251 | 337 | 1,122 | 68 | 4 | 374 | 1,157 | 41.86 | 17.76 |
| 2. ลูกจ้างประจำ | 149 | 0 | 149 | 149 | 0 | 0 | 0 | 64 | 85 | 54.58 | 29.33 |
| 3. พนักงานราชการ | 61 | 17 | 44 | 11 | 50 | 0 | 0 | 16 | 45 | 34.93 | 4.13 |
| 4. ลูกจ้างชั่วคราว | 294 | 119 | 175 | 161 | 132 | 1 | 0 | 88 | 206 | 3.66 | 2.77 |
| 5. พนักงาน กสธ. | 893 | 125 | 768 | 693 | 200 | 0 | 0 | 331 | 562 | 36.66 | 3.57 |
| รวม | 2,928 | 1,541 | 1,387 | 1,351 | 1,504 | 69 | 4 | 873 | 2,055 |  |  |

ข้อกำหนดพิเศษการปฏิบัติงาน บุคลากรที่ปฏิบัติงานกับรังสี ต้องใช้อุปกรณ์ป้องกันอันตรายจากรังสี ได้แก่ สวมเสื้อตะกั่ว ปลอกคอกันรังสี ถุงมือตะกั่ว แว่นตากันรังสี และติดตลับฟิมล์วัดปริมาณรังสี ประจำตัวบุคคล ตรวจวัดและรายงานผลประจำทุกเดือน หากได้รับปริมาณรังสีสูงเกินกว่า 5 rem หรือ 50 mSv ต่อปี จะเปลี่ยนไปปฏิบัติงานที่ไม่สัมผัสรังสี สำหรับบุคลากรที่ปฏิบัติงานห้องตรวจชันสูตรโรค ห้องแยกโรคติดเชื้อต้องสวมใส่ชุดกาวน์ หมวกคลุมผม หน้ากาก แว่นตา ถุงมือ และรองเท้าบูท เป็นต้น

ตารางที่ P1-4 ปัจจัยที่มีผลต่อการให้ความร่วมมือของแต่ละประเภทบุคลากร

|  |  |
| --- | --- |
| ประเภทบุคลากร | ปัจจัยที่มีผลต่อการให้ความร่วมมือ |
| *1. ข้าราชการ* | ความก้าวหน้าในสายอาชีพ การแต่งตั้งโยกย้ายที่โปร่งใส เป็นธรรม  |
| *2. ลูกจ้างประจำ* | สวัสดิการหลังเกษียณอายุ การขยายเวลาความครอบคลุมในการรักษาพยาบาล |
| *3. พนักงานราชการ* | สภาพแวดล้อมในการทำงานที่ดี การได้รับมอบหมายภารกิจตามความรู้ความสามารถ เงินเดือนที่เหมาะสม |
| *4. ลูกจ้างชั่วคราว* | ผลประโยชน์ตอบแทนที่เพียงพอ และความมั่นคงของการจ้างงาน |
| *5. พนักงานกระทรวงสาธารณสุข* | สภาพแวดล้อมในการทำงานที่ดี เงินเดือนที่เหมาะสม |

**(4) สินทรัพย์**

สสจ.หนองคายมีอาคารสถานบริการ อุปกรณ์เครื่องมือทางการแพทย์ที่สำคัญ และมีเทคโนโลยีด้านสุขภาพที่ทันสมัย รวมทั้งอุปกรณ์สิ่งอำนวยความสะดวกอื่นๆ ที่สำคัญในการบริหารจัดการ การให้บริการ และการปฏิบัติงาน ดังตารางที่ P1-5

ตารางที่ P1-5 อาคารสถานที่ เทคโนโลยี และอุปกรณ์สิ่งอำนวยความสะดวก

|  |  |
| --- | --- |
| สถานบริการ | 1) สำนักงานสาธารณสุขอำเภอ 9 แห่ง 2) สถานบริการระดับตติยภูมิ ได้แก่ โรงพยาบาลทั่วไป 1 แห่ง 3) สถานบริการระดับทุติยภูมิ ได้แก่ โรงพยาบาลชุมชน 7 แห่ง โรงพยาบาลสมเด็จพระยุพราช 1 แห่ง 4) สถานบริการระดับปฐมภูมิ ได้แก่ โรงพยาบาลส่งเสริมสุขภาพตำบล 74 แห่ง และศูนย์สุขภาพชุมชนเขตเมือง 1 แห่ง  |
| สิ่งอำนวยความสะดวก | รถตรวจสุขภาพเคลื่อนที่ รถ Ambulance สำหรับโรงพยาบาลทุกแห่ง, สถานที่จอดรถยนต์สำหรับผู้พิการ ผู้สูงอายุ, ห้องน้ำสำหรับผู้พิการ ผู้สูงอายุ, ทางลาดสำหรับผู้พิการ ผู้สูงอายุ, ห้องประชุมขนาดใหญ่ ขนาดกลาง และขนาดเล็ก, ห้องคอมพิวเตอร์สำหรับบุคลากร, ห้อง Tele-conference /Video conference, ลิฟท์สำหรับเคลื่อนย้ายผู้ป่วย ส่วนกลางมีห้องสมุด, โรงอาหาร, ร้านค้าบริการอาหารเครื่องดื่ม, Fitness, ตู้ ATM, บ้านพัก /แฟลต, สนามกีฬา |
| เทคโนโลยี | ระบบ Video Conference, ระบบ Web Conference, ระบบ HDC, ระบบฐานข้อมูล 43 แฟ้ม, ระบบ GIS Health, ระบบ Web Service, ระบบสารบรรณอิเล็กทรอนิค, ระบบรายงานคืนข้อมูล, ระบบส่งข้อมูล, ระบบตรวจสอบข้อมูลเทคโนโลยีทางการแพทย์ ได้แก่ การส่องกล้องวินิจฉัยระบบทางเดินอาหาร ระบบทางเดินปัสสาวะ การผ่าตัดรักษาผ่านกล้อง (Laparoscoe) เช่น การผ่าตัดไซนัส ผ่าตัดไส้ติ่ง การผ่าตัดต่อมลูกหมาก ผ่าตัดซ่อมเอ็นเข่าผ่านกล้อง ผ่าตัดนิ่วในไต ในถุงน้ำดี ผ่าตัดไต ผ่าตัดต่อมหมวกไต ผ่าตัดมดลูก ผ่าตัดลำไส้ใหญ่ ผ่าตัด Thyroid ผ่าตัดท้องนอกมดลูก การระบายปัสสาวะออกจากกรวยไตทางผิวหน้ง การผ่าตัดต่อเส้นเลือดเทียม ฯลฯ |
| อุปกรณ์ | ที่ใช้ในการบริหารจัดการระบบข้อมูลข่าวสาร ได้แก่ คอมพิวเตอร์แม่ข่าย (Server) ระบบสำรองข้อมูล (External Hardisk), UPS, ระบบการป้องกันการบุกรุกข้อมูลจากภายนอก (Firewall) สิทธิในการเข้าถึงข้อมูล (User Level) เครื่องคอมพิวเตอร์ตั้งโต๊ะ คอมพิวเตอร์แบบพกพา, Printer, เครื่อง Scanner, Fax**ชุดเครื่องมือ/อุปกรณ์ในการรักษาพยาบาลด้านศัลยกรรมกระดูกและข้อ ด้านอายุรกรรม ด้านจักษุ ด้านสูตินรีเวชกรรม ด้านโสต ศอ นาสิก ด้านทันตกรรม ด้านวิสัญญีวิทยา ด้านรังสีวินิจฉัย** เช่น ครื่องเอกซเรย์คอมพิวเตอร์ (CT Scanner)เครื่องตรวจอวัยวะภายในด้วยสนามแม่เหล็กไฟฟ้า (MRI) เครื่องสลายนิ่ว (ESEL) เครื่องตรวจมะเร็งเต้านม (Mammogram) เครื่องช่วยหายใจ (Ventilator) เครื่องตรวจหัวใจด้วยคลื่นความถี่สูง (Echocardiography) เครื่องตรวจทดสอบสมรรถภาพหัวใจ (Exercise Treadmill Stress Test) เครื่องตรวจคลื่นหัวใจ (EKG/ECG machine) (EKG 12 leads)เครื่องวัดติดตามสัญญาณชีพ (Monitoring EKG) เครื่องกระตุกหัวใจ (Defibrirator) เครื่องกระตุ้นหัวใจ (pace maker) เครื่องอัลตร้าซาวด์ (Ultrasound) เครื่องวัดความความดันโลหิต เครื่องวัดออกซิเจน (Pulse oximeter) เครื่องดูดเสมหะ (Suction) เครื่องพ่นยา (Nebulizer) รถเข็น (Wheelchair) เครื่องถ่ายภาพจอประสาทตา (Fundus Camera)เครื่องตรวจคัดกรองการได้ยิน (Otoacoustic Emissions:OAE) เครื่องเลเซอร์ตา เครื่องสลายต้อกระจกด้วยอัลตร้าซาวด์ (Phaco Machine) ตู้อบเด็กสำหรับลำเลียงทารกแรกเกิด (transport Incubator) เครื่องช่วยหายใจสำหรับทารกแรกเกิด ชนิดความถี่สูง (High frequency oscillatory ventilation:HFOV) เครื่องช่วยฟังเสียงหัวใจเด็กในครรภ์ (Doptone) เครื่องดมยาสลบชนิด 3 แก๊ส พร้อมเครื่องช่วยหายใจและเครื่องติดตามการทำงานของหัวใจและวิเคราะห์แก๊สระหว่างดมยาสลบ เครื่องจี้ไฟฟ้า (Electrosurgery) เครื่องตรวจตรวจสมรรถภาพปอด (Spirometry) กล้องตรวจกระเพาะอาหารและลำไส้เล็กส่วนต้น (Gastroscopy) กล้องตรวจลำไส้ใหญ่และทวารหนัก (Colonoscopy) เครื่องตรวจทางเดินปัสสาวะ Cystoscopy เครื่องช่วยตรวจช่องคลอด (Colposcopy) เครื่องตรวจลำไส้ใหญ่ส่วนปลาย (Sigmoidoscope) กล้องตรวจท่อทางเดินน้ำดีและตับอ่อน (ENDOSCOPIC RETROGRADE CHOLANGIOPANCREATOGRAPHY:ERCP) ตู้ผสมยาเคมี ISOLATOR เครื่องฟอกเลือดด้วยไตเทียม (Hemodialysis:HD) PACS System เครื่องขูดหินปูน |

(5) กฎหมาย กฎระเบียบ และข้อบังคับ

สสจ.หนองคาย ดำเนินการภายใต้กฎหมาย กฎ ระเบียบ และข้อบังคับที่สำคัญ ประกอบด้วย ด้านการปฏิบัติงานตามภารกิจ ด้านบุคลากร ด้านข้อมูลข่าวสาร และด้านการกำกับดูที่ดี ดังตารางที่ P1-6

ตารางที่ P1-6 กฎหมาย กฎ ระเบียบ ข้อบังคับที่สำคัญ

| กฎหมาย กฎระเบียบ ข้อบังคับ | เนื้อหาสาระสำคัญของกฎหมาย กฎระเบียบ ข้อบังคับ | ส่วนราชการที่ผู้รักษาการ |
| --- | --- | --- |
| 1. พ.ร.บ.ยา พ.ศ.2510 | **ให้มีการควบคุม กำกับ ดูแล สถานประกอบการและผลิตภัณฑ์ยาให้มีคุณภาพ มาตรฐาน เพื่อความปลอดภัยในการใช้ยาของผู้บริโภค** | กระทรวงสาธารณสุข |
| 2. พ.ร.บ.คุ้มครองผู้บริโภค พ.ศ.2522 | **ควบคุม คุ้มครองผู้บริโภค** | สำนักนายกรัฐมนตรี |
| 3. พ.ร.บ.ยาเสพติด พ.ศ.2522  | **ให้มีการควบคุม กำกับ ดูแล สถานประกอบการและผลิตภัณฑ์ยาเสพติด (ที่ใช้ทางการแพทย์) ให้มีคุณภาพ มาตรฐาน เพื่อความปลอดภัยในการใช้ยาของผู้บริโภค** | กระทรวงสาธารณสุข |
| 4. พ.ร.บ.อาหาร พ.ศ.2522 | **ให้มีการควบคุม กำกับ ดูแล สถานประกอบการและผลิตภัณฑ์อาหาร ให้มีคุณภาพ มาตรฐาน เพื่อความปลอดภัยในการใช้ผลิตภัณฑ์อาหารของผู้บริโภค** | กระทรวงสาธารณสุข |
| 5. พ.ร.บ.ประกอบวิชาชีพเวชกรรม พ.ศ.2525 | **การควบคุมผู้ประกอบวิชาชีพการรักษาผู้ป่วย** | แพทยสภา |
| 6. พ.ร.บ.วิชาชีพการพยาบาลและการผดุงครรภ์ พ.ศ.2528 | **บุคลากรด้านวิชาชีพต้องมีใบประกอบวิชาชีพ มีจรรยาบรรณแห่งวิชาชีพ** | สภาวิชาชีพทุกสาขา |
| 7. พ.ร.บ.ระเบียบบริหารราชการแผ่นดิน พ.ศ.2534 | เป็นเรื่องเกี่ยวกับอำนาจการบริหาร การแบ่งส่วนราชการ การมอบอำนาจ การบรรจุแต่งตั้ง  | กระทรวงมหาดไทย |
| 8. พ.ร.บ.การสาธารณสุข พ.ศ.2535 | **ให้มีการคุ้มครองสุขภาพอนามัยของประชาชน โดยการจัดการด้านอนามัยสิ่งแวดล้อม** | กระทรวงสาธารณสุข |
| 9. ระเบียบสำนักนายกรัฐมนตรีว่าด้วยการพัสดุ พ.ศ.2535 และที่แก้ไขเพิ่มเติม ฉบับที่ 1-7 | **ควบคุมการปฏิบัติของเจ้าหน้าที่ด้านการพัสดุ** | ปลัดกระทรวงการคลัง |
| 10. พ.ร.บ.วัตถุอันตราย พ.ศ.2535 | ให้มีการควบคุม กำกับ ดูแล สถานประกอบการและผลิตภัณฑ์วัตถุอันตราย ให้มีคุณภาพ มาตรฐาน เพื่อความปลอดภัยในการใช้วัตถุอันตรายของผู้บริโภค | กระทรวงอุตสาหกรรม |
| 11. พ.ร.บ.ควบคุมผลิตภัณฑ์ยาสูบ พ.ศ.2535 | เพื่อให้พนักงานเจ้าหน้าที่ หน่วยงานราชการ และผู้มีส่วนได้ส่วนเสียได้ใช้ประโยชน์ ในการควบคุมการบริโภคยาสูบ  | กระทรวงสาธารณสุข |
| 12. พ.ร.บ.คุ้มครองสุขภาพของผู้ไม่สูบบุหรี่ พ.ศ.2535 | เพื่อให้พนักงานเจ้าหน้าที่ หน่วยงานราชการ และผู้มีส่วนได้ส่วนเสียได้ใช้ประโยชน์ ในการควบคุมการบริโภคยาสูบ โดยกำหนดสถานที่สาธารณะให้เป็นเขตปลอดบุหรี่ 100 % | กระทรวงสาธารณสุข |
| 13. พ.ร.บ.วิชาชีพทันตกรรม พ.ศ.2537 | เพื่อควบคุมผู้ประกอบวิชาชีพทันตกรรม | ทันตแพทยสภา |
| 14. พ.ร.บ.วิธีปฏิบัติราชการทางปกครอง พ.ศ.2539 | **หลักเกณฑ์ที่ประกันความเป็นธรรม** | สำนักนายกรัฐมนตรี |
| 15. พ.ร.บ.ข้อมูลข่าวสาร พ.ศ.2540 | **การเข้าถึงข้อมูลของประชาชน โดยสามารถติดตามและตรวจสอบการดำเนินงานของภาครัฐ ภายใต้สิทธิหน้าที่ในการรับรู้ข่าวสารตามรัฐธรรมนูญแห่งราชอาณาจักรไทย พ.ศ.**2540 | สำนักนายกรัฐมนตรี |
| 16. พ.ร.บ.การประกอบโรคศิลปะ พ.ศ.2542  | **การควบคุมผู้ประกอบวิชาชีพการให้การพยาบาลและการแพทย์** | กระทรวงสาธารณสุข |
| 17. พ.ร.บ.คุ้มครองและส่งเสริมภูมิปัญญาการแพทย์แผนไทย พ.ศ.2542 | **การคุ้มครองและส่งเสริมภูมิปัญญาการแพทย์แผนไทย** | กระทรวงสาธารณสุข |
| 18. พ.ร.บ.หลักประกันสุขภาพแห่งชาติ พ.ศ.2545  | **ให้บริการตามสิทธิที่ระบุใน พ.ร.บ.จัดบริการให้ได้มาตรฐาน** | สปสช. |
| 19. พ.ร.บ.ฟื้นฟูผู้เสพยาเสพติด พ.ศ.2545 | **การบำบัดรักษาและฟื้นฟูสมรรถภาพผู้เสพและผู้ติดยาเสพติด** | กยธ. |
| 20. พ.ร.บ.คุ้มครองเด็ก พ.ศ.2546 | คุ้มครองเด็ก คือ บุคคลที่มีอายุต่ำกว่า 18 ปีบริบูรณ์ แต่ไม่รวมถึงผู้ที่สมรส โดยมีการจดทะเบียนสมรสชอบด้วย[ประมวลกฎหมายแพ่งและพาณิชย์](https://th.wikipedia.org/wiki/%E0%B8%9B%E0%B8%A3%E0%B8%B0%E0%B8%A1%E0%B8%A7%E0%B8%A5%E0%B8%81%E0%B8%8E%E0%B8%AB%E0%B8%A1%E0%B8%B2%E0%B8%A2%E0%B9%81%E0%B8%9E%E0%B9%88%E0%B8%87%E0%B9%81%E0%B8%A5%E0%B8%B0%E0%B8%9E%E0%B8%B2%E0%B8%93%E0%B8%B4%E0%B8%8A%E0%B8%A2%E0%B9%8C)แล้ว แต่ไม่นับรวมการสมรสโดยพฤตินัย | กระทรวงการพัฒนาสังคมและความมั่นคงของมนุษย์กระทรวงมหาดไทย กระทรวงศึกษาธิการกระทรวงยุติธรรม |
| 21. ****พ.ร.บ.ผู้สูงอายุ พ.ศ.**2546**  | **ผู้สูงอายุมีสิทธิ์ได้รับการคุ้มครอง การส่งเสริม และการสนับสนุน ในด้านการบริการทางการแพทย์ และด้านอื่นๆ** | กพม. |
| 22. พ.ร.บ.สุขภาพแห่งชาติ พ.ศ.2550  | **กำหนดนโยบายยุทธศาสตร์ด้านสุขภาพของประเทศ**  | สภานิติบัญญัติแห่งชาติ |
| 23. พ.ร.บ.ควบคุมเครื่องดื่มแอลกอฮอล์ พ.ศ.2550 | เพื่อให้พนักงานเจ้าหน้าที่ หน่วยงานราชการ และผู้มีส่วนได้ส่วนเสียได้ใช้ประโยชน์ ในการควบคุมการบริโภคเครื่องดื่มแอลกอฮอล์ | กระทรวงสาธารณสุข |
| 24. กฎ ก.พ.ว่าด้วยการร้องทุกข์และการพิจารณาวินิจฉัยเรื่องร้องทุกข์ พ.ศ.2551 | **หลักเกณฑ์และวิธีการร้องทุกข์และการพิจารณาวินิจฉัยเรื่องร้องทุกข์** | ประธาน ก.พ.ค. |
| 25. กฎ ก.พ.ว่าด้วยการอุทธรณ์และการพิจารณาวินิจฉัยอุทธรณ์ พ.ศ.2551 | **หลักเกณฑ์และวิธีการอุทธรณ์และการพิจารณาวินิจฉัยอุทธรณ์** | ประธาน ก.พ.ค. |
| 26. พ.ร.บ.สุขภาพจิต พ.ศ.2551 | **การบำบัดรักษาทางสุขภาพจิต****การดูแลช่วยเหลือผู้ป่วยทางการแพทย์และทางสังคม** | กระทรวงสาธารณสุข |
| 27. พ.ร.บ.เครื่องมือแพทย์ พ.ศ.2551 | ให้มีการควบคุม กำกับ ดูแล สถานประกอบการและผลิตภัณฑ์เครื่องมือแพทย์ให้มีคุณภาพ มาตรฐาน เพื่อความปลอดภัยในการใช้เครื่องมือแพทย์ของผู้บริโภค | กระทรวงสาธารณสุข |
| 28. พ.ร.บ.ระเบียบข้าราชการพลเรือน พ.ศ.2551 | กำหนดให้มีคณะกรรมการข้าราชการพลเรือน คณะกรรมการพิทักษ์ระบบคุณธรรม การดำเนินการเกี่ยวกับข้าราชการ เช่น การจัดระเบียบข้อราชการ การกำหนดตำแหน่ง การสรรหา บรรจุ แต่งตั้ง การเพิ่มพูนประสิทธิภาพ วินัย การรักษาวินัย การอุทธรณ์ร้องทุกข์ การคุ้มครองระบบคุณธรรม | สำนักงาน ก.พ. |
| 29. พรฎ.ค่าเช่าบ้าน ฉ.2 พ.ศ.2552 | เพื่อเป็นการควบคุมการปฏิบัติของเจ้าหน้าที่ด้านการเงินและเจ้าหน้าที่ผู้เกี่ยวข้องในสังกัด | กระทรวงการคลัง |
| 30. พ.ร.บ.ส่งเสริมและพัฒนาคุณภาพชีวิตคนพิการ พ.ศ.2552” | **การฟื้นฟูสมรรถภาพคนพิการ การจัดสวัสดิการการส่งเสริมและพิทักษ์สิทธิ การสนับสนุนให้คนพิการสามารถดำรงชีวิตอิสระ มีศักดิ์ศรีแห่งความเป็นมนุษย์** | กพม. |
| 31. พ.ร.บ.การอนามัยวัยเจริญพันธุ์ พ.ศ.2553 | **คุ้มครองสิทธิ**ทั้งชายและหญิง ทุกช่วงอายุ ในการตัดสินใจที่จะได้การเรียนรู้ มีสิทธิเข้าถึง และได้รับข้อมูลข่าวสาร รับการปรึกษาและบริการด้านอนามัยการเจริญพันธุ์จากสถานบริการ สาธารณสุขอย่างเหมาะสมมีคุณภาพและได้มาตรฐาน | กระทรวงสาธารณสุข |
| ****32.**** พ.ร.บ.วิชาชีพการแพทย์แผนไทย พ.ศ.2556 | **บุคลากรด้านวิชาชีพต้องมีใบประกอบโรคศิลปะสาขาการแพทย์แผนไทยและสาขาการแพทย์แผนไทยประยุกต์ รวมทั้งจรรยาบรรณแห่งวิชาชีพ** | สภาการแพทย์แผนไทย |
| 33. พรฎ.ค่าใช้จ่ายในการฝึกอบรม การจัดงานและการประชุม พ.ศ.2555 แก้ไขเพิ่มเติม พ.ศ.2556 (ฉ.3) | เพื่อเป็นการควบคุมการปฏิบัติของเจ้าหน้าที่ด้านการเงินและเจ้าหน้าที่ผู้เกี่ยวข้องในสังกัด | กระทรวงการคลัง |
| 34. ระเบียบกระทรวงสาธารณสุขว่าด้วยพนักงานกระทรวงสาธารณสุข พ.ศ.2556 | **หลักเกณฑ์ วิธีการและเงื่อนไข การจ้างพนักงานกระทรวงสาธารณสุข พ.ศ.**2556 | กระทรวงสาธารณสุข |
| 35. กฎ กพ.ว่าด้วยการดำเนินการทางวินัย พ.ศ.2556 | **หลักเกณฑ์การดำเนินการทางวินัยข้าราชการพลเรือน**  | ก.พ. |
| 36. คำสั่ง คสช.ที่ 108/2557  | **การบำบัดรักษาและฟื้นฟูสมรรถภาพผู้เสพและผู้ติดยาเสพติด** | คสช. |
| 37. พ.ร.บ.โรคติดต่อ พ.ศ.2558 | **กวาดล้าง กำจัด ควบคุมโรคติดต่อที่สำคัญของประเทศ ด้วยระบบและเครือข่ายการทำงานที่เข้มแข็งรวมทั้งการมีส่วนร่วมของประชาชน** | กระทรวงสาธารณสุข |
| 38. พ.ร.บ.เครื่องสำอาง พ.ศ.2558 | ให้มีการควบคุม กำกับ ดูแล สถานประกอบการและผลิตภัณฑ์เครื่องสำอางให้มีคุณภาพ มาตรฐาน เพื่อความปลอดภัยในการใช้เครื่องสำอางของผู้บริโภค | กระทรวงสาธารณสุข |
| 39. พ.ร.บ.อำนวยความสะดวกในการพิจารณาอนุญาตของราชการ พ.ศ. 2558 | เพื่อให้ประชาชนได้รับบริการที่สะดวก รวดเร็วและมีประสิทธิภาพ เกิดความชัดเจนในขั้นตอนและระยะเวลาในการขอใบอนุญาต | สำนักงานคณะกรรมการพัฒนาระบบราชการ (กพร.) |
| 40. พ.ร.บ.วิชาชีพเภสัชกรรม ฉ.2 พ.ศ.2558 | เพื่อควบคุมผู้ประกอบวิชาชีพเภสัชกรรม | สภาวิชาชีพเภสัชกรรม |
| 41. พ.ร.บ.คุ้มครองเด็กที่เกิดโดยอาศัยเทคโนโลยีช่วยการเจริญพันธุ์ ทางการแพทย์ พ.ศ.2558 : แก้ไขปัญหาการอุ้มบุญ | คุ้มครองบุคคลที่อยู่ในกระบวนการเกิดโดยอาศัยเทคโนโลยีช่วยการเจริญพันธุ์ทางการแพทย์ให้ได้รับความเป็นธรรมทุกฝ่าย  | กระทรวงการพัฒนาสังคมและความมั่นคงของมนุษย์ กระทรวงสาธารณสุข |
| 42. พ.ร.บ.โรคระบาดสัตว์ พ.ศ.2558 | ป้องกัน กักกัน ทำลายสัตว์ กำหนดเขตระบาด ควบคุมการระบาดโรคในสัตว์ ที่มีโอกาสติดต่อเป็นอันตรายต่อประชาชนได้ | กระทรวงเกษตรและสหกรณ์ |
| 43. พ.ร.บ.วัตถุออกฤทธิ์ต่อจิตและประสาท พ.ศ.2559 | ให้มีการควบคุม กำกับ ดูแล สถานประกอบการและผลิตภัณฑ์วัตถุออกฤทธิ์ต่อจิตและประสาทให้มีคุณภาพ มาตรฐาน เพื่อความปลอดภัยในการใช้วัตถุออกฤทธิ์ต่อจิตและประสาทของผู้บริโภค | กระทรวงสาธารณสุข |
| 44. พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ.2559 | วัยรุ่นมีสิทธิตัดสินใจด้วยตนเอง และมีสิทธิได้รับข้อมูลข่าวสารและความรู้ ได้รับการบริการอนามัยการเจริญพันธุ์ ได้รับการรักษาความลับและความเป็นส่วนตัว ได้รับการจัดสวัสดิการสังคม อย่างเสมอภาคและไม่ถูกเลือกปฏิบัติ  | กระทรวงสาธารณสุข |
| 45. พ.ร.บ.สถานพยาบาล พ.ศ.2559 | **ควบคุมกำกับการดำเนินการสถานพยาบาลให้มีประสิทธิภาพและปลอดภัยแก่ผู้ป่วย** | กระทรวงสาธารณสุข |
| 46. พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ.2550 และแก้ไขเพิ่มเติม พ.ศ.2560 | เฝ้าระวังและติดตามสถานการณ์ด้านความมั่นคง ปลอดภัยของเทคโนโลยีสารสนเทศและการสื่อสารของประเทศ | กระทรวงดิจิทัลเพื่อเศรษฐกิจและสังคม |
| 47. พรฎ.ค่าใช้จ่ายเดินทางไปราชการ พ.ศ.2550 แก้ไขเพิ่มเติม พ.ศ.2560 (ฉ.9) | เพื่อเป็นการควบคุมการปฏิบัติของเจ้าหน้าที่ด้านการเงินและเจ้าหน้าที่ผู้เกี่ยวข้องในสังกัด | กระทรวงการคลัง |

(**6**) โครงสร้างองค์การ

**สสจ.หนองคาย ดำเนินการภายใต้โครงสร้าง**การบริหารราชการส่วนภูมิภาค ดังภาพที่P1-1 สป.สธ. ได้กำกับดูแลตนเองที่ดีครอบคลุม 4 ด้าน คือ ด้านการปฏิบัติงานตามแผนปฏิบัติราชการ ด้านการเงินการป้องกันและปราบปรามการทุจริตและประพฤติมิชอบ ด้านการปกป้องผลประโยชน์ของประเทศและผู้มีส่วนได้ส่วนเสียและด้านธรรมาภิบาล นอกจากนี้ ยังมีระบบการกำกับในระดับเหนือ สสจ.นค. เช่น จังหวัดหนองคาย, เขตสุขภาพที่ 8, สป.สธ., คตป.,ปปท. เป็นต้น

**ภาพที่** P1-1 **โครงสร้างองค์การ** การบริหารราชการส่วนภูมิภาค**สำนักงานสาธารณสุขจังหวัดหนองคาย**



 (7) ผู้รับบริการและผู้มีส่วนได้ส่วนเสีย

สสจ.หนองคาย จำแนกกลุ่มผู้รับบริการออกเป็น 2 กลุ่ม คือ 1) หน่วยบริหารและหน่วยบริการในสังกัด สสจ.หนองคาย 2) ผู้รับบริการด้านการแพทย์และสาธารณสุข และกลุ่มผู้มีส่วนได้ส่วนเสียจำนวน 1 กลุ่ม 1) ผู้ได้รับผลกระทบจากการรักษาพยาบาล ดังตารางที่ P1-7

ตารางที่ P1-7 กลุ่มผู้มีส่วนได้ส่วนเสียของ สสจ.หนองคาย

|  |  |  |  |
| --- | --- | --- | --- |
| กลุ่มผู้รับบริการ | ความต้องการ/ความคาดหวัง | แนวทาง/วิธีการให้บริการ | แนวทาง/วิธีการสื่อสารระหว่างกัน |
| 1. หน่วยบริหารและหน่วยบริการ ในสังกัด สสจ.หนองคาย | - ระบบการบริหารยุทธศาสตร์และการจัดระบบบริการที่ได้มาตรฐาน | - ถ่ายทอดนโยบายให้กับผู้บริหาร และผู้ปฏิบัติงานในสังกัดทุกหน่วยงาน- ทำความตกลงรายละเอียดตัวชี้วัด (KPI Template) - นิเทศ ติดตาม ประเมินผลงานรายเดือน รายไตรมาส คืนข้อมูลให้กับหน่วยบริการ  | **- ประชุมร่วมกำหนดเป้าหมายและแนวทางการดำเนินงาน/จัดทำข้อตกลง/โทรศัพท์/โทรสาร/**Internet **/**e-mail**/** Line Group**/เอกสารราชการ/พบปะพูดคุย** - รายงานผ่านระบบ 43 **แฟ้ม** |
| 2. ผู้รับบริการด้านการแพทย์และสาธารณสุข | - **ช่องทางบริการที่สะดวก รวดเร็ว ทั่วถึง เป็นธรรม****- คุณภาพบริการที่ได้มาตรฐาน ปลอดภัยไม่เกิดภาวะแทรกซ้อน สุขภาพดีขึ้น**- สถานที่ไม่แออัด- บุคลากรให้บริการสุภาพ**-** ได้รับการคุ้มครองตามสิทธิ์ | - ผ่านหน่วยบริการสาธารณสุขในสังกัด ได้แก่ โรงพยาบาลทั่วไป/โรงพยาบาลชุมชุน/โรงพยาบาส่งเสริมสุขภาพตำบล ฯลฯ- มารับบริการด้วยตนเองที่หน่วยบริการ- มารับบริการที่หน่วยแพทย์เคลื่อนที่- ผ่านอาสาสมัครสาธารณสุขประจำหมู่บ้าน | **- พบปะพูดคุย/โทรศัพท์/ โทรสาร/**Internet**/เอกสารราชการ** |
| ผู้มีส่วนได้ส่วนเสีย | **ความต้องการ/ความคาดหวัง** | **แนวทาง/วิธีการให้บริการ** | **แนวทาง/วิธีการสื่อสารระหว่างกัน** |
| 1. ผู้ได้รับผลกระทบจากการรักษาพยาบาล  | - ได้รับการรักษาเยียวยาที่รวดเร็วทันเวลา เป็นธรรม | - มารับบริการด้วยตนเองที่สสจ.หนองคาย./สถานบริการ- ส่งเจ้าหน้าที่ไปให้บริการที่บ้าน | **พบปะพูดคุย/โทรศัพท์/โทรสาร** /**เอกสารราชการ/**e-mail |

**8)** **ส่วนราชการหรือองค์การที่เกี่ยวข้องกันในการให้บริการหรือส่งมอบงานต่อกัน**

จากพันธกิจของ สสจ.หนองคาย ปฏิบัติงานร่วมกับหน่วยงานอื่นทั้งหน่วยงานกลางและส่วนราชการอื่น โดยมีบทบาทและข้อกำหนดในการปฏิบัติงานร่วมกัน ดังตารางที่ P1-8

ตารางที่ P1-8 ส่วนราชการหรือองค์การที่เกี่ยวข้องกันในการให้บริการหรือส่งมอบงานต่อกัน

| ส่วนราชการ/องค์กรที่เกี่ยวข้อง | บทบาทหน้าที่ในการปฏิบัติร่วมกัน | ข้อกำหนดที่สำคัญในการปฏิบัติงานร่วมกัน | **กลไก/วิธีการส่งมอบผลผลิตและบริการ** |
| --- | --- | --- | --- |
| ผู้ส่งมอบ**1. หน่วยงานจำหน่าย ยา เวชภัณฑ์ และครุภัณฑ์ทางการแพทย์** | - **จัดส่งยา, เวชภัณฑ์ และครุภัณฑ์ทางการแพทย์** | **- ส่งมอบยา ,เวชภัณฑ์ และครุภัณฑ์ทางการแพทย์ที่มีคุณภาพ ตรงตามระยะเวลา****- ต้นทุนเหมาะสม**  | **- พบปะกับตัวแทน****- จัดทำ**TOR**/สัญญาจ้าง/สัญญาซื้อ****- โทรศัพท์/โทรสาร****- ผ่านระบบ** Internet |
| **2. หน่วยงานรับจ้างเหมาบริการ** | **- ส่งมอบสินค้าและบริการตามที่จ้าง** | **- ส่งมอบสินค้าและบริการมีคุณภาพ ตรงเวลา** **- ต้นทุนเหมาะสม** **- ปฏิบัติตามข้อตกลง ถูกต้องตามกฎหมายและกฎระเบียบ****-** เทคโนโลยีที่มีประสิทธิภาพ ทันสมัย พร้อมใช้งาน | **- พบปะกับตัวแทน****- จัดทำ**TOR**/สัญญาจ้าง/สัญญาซื้อ****- โทรศัพท์/โทรสาร****- ผ่านระบบ** Internet |
| พันธมิตร**1. หน่วยงานในสังกัดกรมที่ตั้งอยู่ในจังหวัดหนองคาย ได้แก่ ด่านควบคุมโรคติดต่อระหว่างประเทศ สังกัด สคร.8 กรมควบคุมโรค**  | **1. ขับเคลื่อนโยบายและยุทธศาสตร์ให้เกิดผลสัมฤทธิ์** | - แผน**ยุทธศาสตร์และแผนปฏิบัติราชการ**มีความสอดคล้องกับวิสัยทัศน์ และภารกิจองค์กร | - ประชุมชี้แจง/หารือ- จัดทำแนวทางการดำเนินงานร่วมกัน**- โทรศัพท์/โทรสาร**- Line Group |
| **2. การบริการด้านสาธารณสุขที่ได้มาตรฐาน** **3. ข้อมูลที่ครบถ้วน ถูกต้อง และเป็นปัจจุบัน** | **- ปฏิบัติตามแนวทางการดำเนินงานร่วมกัน****- ผลการปฏิบัติราชการเป็นไปตามเป้าหมายที่กำหนด** | **- ประชุมชี้แจง/หารือ****- จัดทำแนวทาง มาตรการร่วมกัน** - VDO Conference/e-mail/LINE |
| **2. หน่วยงานที่ให้บริการประชาชนด้านสาธารณสุข ได้แก่ ศูนย์บริการเทศบาล** 1, **ศูนย์บริการเทศบาล** 2 **(นาโพธิ์) อ.เมืองหนองคาย สังกัดเทศบาลเมืองหนองคาย** | **1. ขับเคลื่อนโยบายและยุทธศาสตร์ให้เกิดผลสัมฤทธิ์****2. การบริการด้านสาธารณสุขที่ได้มาตรฐาน** **3. ข้อมูลที่ครบถ้วน ถูกต้อง และเป็นปัจจุบัน** | **- ดำเนินการตามแนวทางการดำเนินงานร่วมกันระหว่าง อปท. สสจ.หนองคาย และ คปสอ.เมืองหนองคาย** **- บริการได้ตามมาตรฐาน ถูกต้อง เป็นธรรม รวดเร็ว** | **- ประชุมชี้แจง/หารือ****- จัดทำตกลงร่วมกัน****- โทรศัพท์/โทรสาร****- เอกสารราชการ** |
| **3. หน่วยงานภาครัฐและ อปท.ที่บูรณาการแผนร่วมกัน ได้แก่ ก.มหาดไทย/ก.เกษตรฯ/ก.ศึกษาธิการ./ก.พัฒนาสังคมฯ อบจ./เทศบาล/อบต.** | **1. ขับเคลื่อนโยบายและยุทธศาสตร์ให้เกิดผลสัมฤทธิ์****2. กำหนดข้อตกลงแนวทางร่วมกัน** **3.ความร่วมมือตามแนวทาง มติที่ประชุมความร่วมมือระหว่างส่วนราชการ**  | **- ส่งมอบข้อมูลที่ครบถ้วน ทันสมัย ตรงเวลา****- ร่วมดำเนินการตามแนวทางที่กำหนด** | **- ประชุมชี้แจง/หารือ****- จัดทำตกลงร่วมกัน****- โทรศัพท์/โทรสาร****-** e-mail |
| ผู้ให้ความร่วมมือ**1. สถาบันการศึกษา**  | **- ผลิตแพทย์ พยาบาล นักวิชาการสาธารณสุข เจ้าพนักงานสาธารณสุข และบุคลากรสาธารณสุขสาขาต่างๆ****- ร่วมเป็นพื้นที่ฝึกปฏิบัติงานให้กับนักศึกษาทันตแพทย์ เภสัชกร พยาบาลศาสตร์ สาธารณสุขศาสตร์ แพทย์แผนไทย บริหารธุรกิจ บัญชี คอมพิวเตอร์** | **- บุคลากรสาธารณสุขมีคุณสมบัติตามเกณฑ์มาตรฐานวิชาชีพ** **- ผลิตบุคลากรสาธารณสุขได้ตามเป้าหมาย** | **- ประชุมชี้แจง/หารือ****- จัดทำตกลงร่วมกัน****- โทรศัพท์/โทรสาร****- ผ่านระบบ** Internet |
| **2. สถาบันทางการเงิน**  | **- อำนวยความสะดวกจัดทำธุรกรรมในด้านการเงิน**  | **- รวดเร็ว สะดวก โปร่งใสถูกต้อง** | **- โทรศัพท์/โทรสาร****- ผ่านระบบ** Internet |

2. สภาวการณ์ขององค์การ

(9) สภาพแวดล้อมด้านการแข่งขันทั้งภายในและภายนอกประเทศ

ภาพที่ P2-1 การเทียบเคียงผลการรับรองคุณภาพมาตรฐาน HA ในเขตสุขภาพบริการที่ 8

การเทียบเคียงภายในประเทศ สสจ.หนองคาย มีโรงพยาบาลและสถานบริการครอบคลุม 9 อำเภอ ครอบคลุมพื้นที่ร้อยละ 100 จัดบริการสุขภาพด้านส่งเสริมสุขภาพ ควบคุมป้องกันโรค รักษาพยาบาล ฟื้นฟูสมรรถภาพ และคุ้มครองผู้บริโภค ที่มีคุณภาพมาตรฐาน HA และ JCI (รพร.ท่าบ่อ) ในสถานบริการระดับเดียวกับภาคเอกชน และจากการเทียบเคียงผลการรับรองคุณภาพมาตรฐาน HA ในเขตสุขภาพบริการที่ 8 ตามภาพที่ P2-1

สำหรับการเทียบเคียงผลการปฏิบัติราชการ การพัฒนาองค์การ และการสร้างความโปร่งใสในการปฏิบัติราชการ โดยเทียบเคียงกับส่วนราชการที่มีภารกิจ ขนาดและโครงสร้างคล้ายคลึงกันพบว่า สสจ.หนองคายมีผลการเทียบเคียงกับ สสจ.อุดรธานี และ สสจ.อุบลราชธานี ดังตารางที่ P2-1

ตารางที่ P2-1 การเปรียบเทียบผลการดำเนินงานกับส่วนราชการที่มีโครงสร้างและภารกิจคล้ายกับ สสจ.หนองคาย

|  |  |  |
| --- | --- | --- |
| ประเด็นการเทียบเคียง | ส่วนราชการเทียบเคียง | แหล่งข้อมูล |
| สสจ.หนองคาย | สสจ.อุดรธานี | สสจ.อุบลราชธานี |
| ผลการดำเนินงาน | ลำดับ | ผลการดำเนินงาน | ลำดับ | ผลการดำเนินงาน | ลำดับ |
| การปฏิบัติราชการ- ผลการปฏิบัติราชการ ปีงบประมาณ พ.ศ.2559 | 4.492 |  | ไม่ใช้เกณฑ์ประเมินตามเกณฑ์ ก.พ.ร. |  | อยู่ระหว่างการประสานข้อมูล |  | สสจ.หนองคาย/อุดรธานี/อุบลราชธานี |
| การบริหารจัดการภาครัฐ- ผลการปฏิบัติราชการตามมิติการพัฒนาองค์การ ปีงบประมาณ พ.ศ.2559 | 4.450 |  | ไม่ใช้เกณฑ์ประเมินตามเกณฑ์ ก.พ.ร. |  | อยู่ระหว่างการประสานข้อมูล |  | สสจ.หนองคาย/อุดรธานี/อุบลราชธานี |
| การบริการ- ผลการประเมินคุณธรรมและความโปร่งใส (ITA) ในการปฏิบัติราชการ ปีงบประมาณ พ.ศ.2559 | 83.00ระดับสูงมาก | 1 | 81.20ระดับสูงมาก | 3 | 81.44ระดับสูงมาก | 2 | ปปท. |
| นวัตกรรม- จำนวนผลงานที่ได้รับรางวัลคุณภาพแห่งชาติ ปี 2559 | 0 |  | 0 |  | อยู่ระหว่างการประสานข้อมูล |  | สสจ.หนองคาย/อุดรธานี/อุบลราชธานี |

การเทียบเคียงจังหวัดในเขตสุขภาพที่ 8 พบว่า เพศหญิง จ.เลย (81.37) มีอายุคาดเฉลี่ยเมื่อแรกเกิดสูงเป็นอันดับ 1 รองลงมาคือ จ.หนองบัวลำภู (79.68) เพศชาย จ.เลย (73.85) มีอายุคาดเฉลี่ยเมื่อแรกเกิดสูงเป็นอันดับ 1 รองลงมาคือ จ.นครพนม (72.99)

เนื่องจาก สสจ.หนองคาย ได้ให้ความสำคัญกำหนดยุทธศาสตร์ตามกลุ่มวัยโดย เฉพาะกลุ่มแม่และเด็ก และการเตรียมรับสังคมผู้สูงอายุ เพื่อแก้ปัญหาสุขภาพของประชาชนได้อย่างมีประสิทธิผล และบรรลุผลตามเป้าประสงค์ ดังภาพที่ P2-2 และ P2-3

ภาพที่ P2-2 อายุคาดเฉลี่ยของเขตสุขภาพที่ 8 ภาพที่ P2-3 อายุคาดเฉลี่ยเมื่อแรกเกิดจังหวัดหนองคาย

 

สสจ.หนองคาย ได้เทียบเคียงอัตรามารดาตาย วิเคราะห์ดูสถานการณ์ของจังหวัดหนองคายเทียบกับจังหวัดในเขตสุขภาพที่ 8 เพื่อวางยุทธศาสตร์และกำหนดเป้าหมายระยะ 5 ปี จากการดำเนินงาน 2 ปีที่ผ่านมา พบว่า อัตราการตายของมารดามีแนวโน้มลดลง เมื่อเทียบกับจังหวัดในเขตสุขภาพที่ 8 อัตรามารดาตายของจังหวัดหนองคาย เป็นอันดับที่ 2 ของเขตในปี 2558และขึ้นเป็นอันดับที่ 1 ของเขตในปี 2559 ดังภาพที่ P2-4 และ P2-5

ภาพที่ P2-4 อัตราการตายของมารดา (Cockpit58-59) ภาพที่ P2-5 อัตราการตายทารกแรกเกิด (HDC)



ความคลอบคลุมของการมีหลักประกันสุขภาพของประชาชนทุกกลุ่ม จ.หนองคาย เพิ่มขึ้นอย่างต่อเนื่องจาก ร้อยละ 99.77 ในปี 2555 เป็นร้อยละ 99.97 ในปี 2559 โดยสัดส่วนของสิทธิ UCS คิดเป็นร้อยละ 78.35 สิทธิประกันสังคม ร้อยละ 15.11 และสิทธิสวัสดิการข้าราชการและวิสาหกิจ ร้อยละ 4.53 กระทรวงสาธารณสุขได้มีนโยบายการเข้าถึงบริการที่จำเป็นและมีคุณภาพและออกมาตรการให้สถานบริการภายใต้สังกัดมีการพัฒนาคุณภาพมาตรฐานอย่างต่อเนื่องผ่านกระบวนการรับรองคุณภาพโรงพยาบาล (HA) มาตรการการเข้าถึงบริการ เจ็บป่วยฉุกเฉินรักษาได้ทุกที่ ฟรีทุกสิทธิ์ และฝากครรภ์ทุกที่ ฟรีทุกสิทธิ์ เพื่อลดภาระรายจ่ายค่ารักษาพยาบาลและสร้างความเชื่อมั่นซึ่งเมื่อเทียบกับประเทศในอาเซียน ตามภาพที่ P2-6

(10) การเปลี่ยนแปลงด้านการแข่งขัน

| **ปัจจัยที่ทำให้ประสบความสำเร็จ** | **ปัจจัยที่มีผลต่อสภาพการแข่งขัน** |
| --- | --- |
| - มีความเชี่ยวชาญในการศึกษา วิเคราะห์ และจัดทำข้อมูลในการกำหนดนโยบาย ยุทธศาสตร์ เป้าหมายและผลสัมฤทธิ์ของสำนักงานสาธารณสุขจังหวัดหนองคาย- มีระบบการกำกับติดตาม และประเมินผล การปฏิบัติราชการที่มีประสิทธิภาพสูง (HDC, Cockpit60, M&E-NKPH, PA)- มีสมรรถนะสูงในการพัฒนาบุคลากรทางด้านการรักษาพยาบาล สร้างเสริมสุขภาพ ควบคุมป้องกันโรค ฟื้นฟูสภาพ คุ้มครองผู้บริโภค- สมัชชาสุขภาพ- การนำเทคโนโลยีสมัยใหม่มาใช้ในการรักษาพยาบาล สร้างเสริมสุขภาพ ควบคุมป้องกันโรค คุ้มครองผู้บริโภคมากขึ้น | - การเข้าสู่ประชาคมอาเซียน ในปี 2558 การเตรียมความพร้อมด้านบุคลากร ด้านระบบบริการสาธารณสุข การสร้างและพัฒนาศักยภาพเครือข่ายระบบสุขภาพ - การเปลี่ยนแปลงสภาพภูมิอากาศของโลกและภัยพิบัติต่างๆ ที่ส่งผลกระทบต่อสุขภาพ- พื้นที่ชายแดนมีผลกระทบต่อการแพร่ระบาดของโรคจากคน พืช สัตว์- การอุบัติใหม่และอุบัติซ้ำของโรคที่รุนแรงมากขึ้น - ประชาชนคนไทยบางส่วนขาดการกลั่นกรองข้อมูลข่าวสารด้านสุขภาพอย่างรู้ทัน ทำให้เกิดพฤติกรรมเสี่ยงต่อการมีสุขภาพดี Health literacy- โครงสร้างประชากรเปลี่ยนแปลงไปและมีแนวโน้มเข้าสู่สังคมผู้สูงอายุ- การอพยพแรงงานข้ามชาติ- การอพยพย้ายถิ่นจากชุมชนชนบทมาสู่เมืองส่งต่อแบบแผนการบริโภค การดำรงชีวิต พฤติกรรมสุขภาพ- ภาวะโลกร้อน ส่งผลเกิดการเสียชีวิตจากภัยพิบัติและน้ำท่วม การแพร่ระบาดของโรคติดต่อ โรคอุบัติใหม่ โรคอุบัติซ้ำมีแนวโน้มรุนแรงขึ้น- สิ่งแวดล้อมไม่เอื้อต่อการมีสุขภาพที่ดี เช่น มลพิษทางอากาศ มลพิษทางน้ำ มลพิษทางเสียง มลพิษจากสารอันตราย มลพิษจากของเสียอันตราย- เสถียรภาพทางการเมืองของประเทศมีความขัดแย้งส่งผลต่อการขับเคลื่อนนโยบายด้านสุขภาพ |

(11) แหล่งข้อมูลเชิงเปรียบเทียบ

สสจ.หนองคาย มีแหล่งข้อมูลภายในประเทศ ได้แก่ รายงานผลการดำเนินงานประจำปี ข้อมูลผลงาน PA รายงานสรุปการประมินผลงานสาธารณสุข ข้อมูลผลสรุปการตรวจราชการ ผลงานวิจัย, R2R ด้านสุขภาพ

ข้อมูลรายงานประจำปี และข้อมูลผลงานด้านสาธารณสุขของสำนักงานสาธารณสุขจังหวัดในเขตสุขภาพที่ 8 และผลงานจากระบบ Data Center ของกระทรวงสาธารณสุข (HDC) และ เขตสุขภาพที่ 8 (Cockpit)

ข้อจำกัดในการได้มาซึ่งข้อมูลเชิงเปรียบเทียบ ได้แก่ การเข้าถึงข้อมูลไม่สะดวก ข้อมูลไม่เป็นปัจจุบัน ไม่มีหน่วยงานกลางในการรวบรวมข้อมูล วิเคราะห์ข้อมูลในเชิงบริหารและการจัดการองค์การ

ข. บริบทเชิงยุทธศาสตร์

(12) ความท้าทายเชิงยุทธศาสตร์และความได้เปรียบเชิงยุทธศาสตร์ ของ สสจ.หนองคายดังตารางที่ P1-14

ตารางที่ P1-14 ความท้าทายและความได้เปรียบเชิงยุทธศาสตร์ของ สสจ.หนองคาย

| **ความท้าทายเชิงยุทธศาสตร์** |
| --- |
| ด้านพันธกิจ | การสร้างความเป็นเลิศด้านคุณภาพการให้บริการของสถานบริการและลดอัตราการป่วยด้วยโรคที่สำคัญของจังหวัด |
| ด้านการปฏิบัติการ | การลดความแออัดของสถานบริการ การลดระยะเวลารอคอย ความพึงพอใจของผู้รับบริการ |
| ด้านทรัพยากรบุคคล | การรักษาคนเก่งให้อยู่ในองค์การ และการพัฒนาบุคลากรมีสมรรถนะที่เหมาะสมกับวิชาชีพและสถานการณ์การเปลี่ยนแปลง การเตรียมรองรับประชาคมอาเซียนด้านทักษะสื่อสารภาษาอังกฤษและภาษาอาเซียนได้ |
| **ความได้เปรียบเชิงยุทธยุทธศาสตร์** |
| ด้านพันธกิจ | นโยบายภาครัฐที่เอื้อต่อการดูแลสุขภาพของประชาชน และการพัฒนาปรับปรุงยุทธศาสตร์ กลยุทธ์ กลวิธี สามารถแก้ปัญหาสำคัญของพื้นที่และเป็นประโยชน์ต่อประชาชน |
| ด้านการปฏิบัติการ | การจัดบริการเชิงรุกด้านสาธารณสุขที่สอดคล้องกับวิถีชีวิต วิถีชุมชน การปรับเปลี่ยนพฤติกรรมสุขภาพ การสร้างเครือข่ายและความร่วมมือด้านสุขภาพกับ อปท. และเครือข่ายภาคประชาชน การมีระบบบริการสุขภาพและเทคโนโลยีการรักษาที่ทันสมัย และการเข้าถึงบริการอย่างทั่วถึง ครอบคลุมทุกพื้นที่ในจังหวัด |
| ด้านบุคลากร | ความพึงพอใจของผู้ให้บริการ ความสุขของบุคลากรและองค์กร ความเชื่อมั่นของผู้รับบริการ คุณภาพการรักษาที่มีคุณภาพและลดต้นทุนค่าใช้จ่ายด้านการรักษาพยาบาล |

ค. ระบบการปรับปรุงผลการดำเนินการ

(13) ระบบการปรับปรุงผลการดำเนินการ สสจ.หนองคาย มีระบบงานที่สำคัญ 3 ระบบงาน ภายใต้วิสัยทัศน์ของ สสจ.หนองคาย ประกอบด้วย 1) การบริหารยุทธศาศตร์ 2) การบริการด้านสาธารณสุข 3) การประกันคุณภาพมาตรฐานการให้บริการ และระบบงานสนับสนุนของ สสจ.หนองคาย ประกอบด้วย 1) ระบบบริหารเทคโนโลยีสารสนเทศ 2) ระบบบริหารการเงินการคลัง 3) ระบบบริหารทรัพยากรบุคคล โดยนำหลักการ TQM (Plan-Do-Check-Act) มาใช้เป็นเครื่องมือปรับปรุงระบบงานอย่างต่อเนื่อง และบูรณาการมาตรฐาน HA/JCI/DHS/รพ.สต.5 ดาว 5 ดี และ PMQA ควบคู่ไปกับ 5 ส./Healthy Workplace/ GREEN&CLEAN Hospital/ CQI/ QA/ KM/ R2R/ R&D/ BSC/ Best Practices/ Benchmarking/ ระบบการควบคุมภายใน/ ITA/ IHR2005 ควบกำกับด้วย KPIs และมีการแลกเปลี่ยนความรู้ ทักษะ ประสบการณ์จากงานประจำสู่การวิจัย (R2R) และต่อยอดสู่นวัตกรรมใหม่เพื่อ ส่งมอบบริการที่มีคุณภาพให้แก่ประชาชน

สสจ.หนองคาย ให้ความสำคัญกับแนวทางการเรียนรู้และการแลกเปลี่ยนความรู้ตามกระบวนการจัดการความรู้ตามแนวทาง KM และการรวบรวมความรู้ที่ฝังลึกในตัวบุคลากร (Tacit knowledge) มาจัดทำเป็นองค์ความรู้ภายนอก (Explicit knowledge) เช่น คู่มือการปฏิบัติงานของหน่วยงาน มีการสื่อสารให้ผู้ใช้สามารถเข้าถึงความรู้ได้ง่ายสะดวก และมีการแลกเปลี่ยนความรู้ ทักษะ ประสบการณ์จากงานประจำสู่การวิจัย (R2R) และต่อยอดสู่นวัตกรรม ผ่านประชุมวิชาการประจำปี บอร์ดประชาสัมพันธ์ และ Website KM ของส่วนราชการ

\*\*\*\*\*\*\*\*\*\*\*\*\*\*\*\*\*